Ieva Neilande

Ieva Neilandė (, 1941 m. gruodžio 10 d. Kirovas, RTFSR – 2006 m. rugpjūčio 17 d. Latvija) – lyvių visuomenės darbuotoja, atnaujintosios Lyvių sąjungos pirmoji pirmininkė, istorijos daktarė.

 Biografija 
Gimė Kirove, Rusijoje, kur prasidėjus Antrajam pasauliniam karui buvo apsistoję jos motina Ema Ėrenštreitė ir tėvas Robertas Neilandas. Studijavo istoriją ir buvo istorijos daktarė. Dirbo Latvijos TSR Istorijos institute mokslo darbuotoja bei Nacionalinių reikalų departamente vyriausiąja specialiste.

I. Neilandė buvo pirmoji atnaujintosios Lyvių sąjungos – tuo metu ji vadinta Lyvių kultūros sąjunga – pirmininkė ir organizacijai vadovavo penkerius metus. Didžiausias jos pasiekimas – lyviai, iki tol buvę nuneigti, tapo pripažinti.

1988 m., kai buvo sudaryta iniciatyvinė sąjungos atnaujinimo grupė, I. Neilandė, kaip vėliau pripažino viename interviu, nebuvo parodžiusi jokio aktyvumo. Tačiau išrinkta pirmininke ryžtingai stojo ginti lyvių ir siekė, kad jie būtų pripažinti senąja vietine Latvijos tauta.

I. Neilandė pasisakė Tautų forume, dirbo Nacionalinių kultūros draugijų asociacijoje, Liaudies fronte ir pasiekė, kad lyviai gavo tiek senųjų vietinių gyventojų statusą, tiek teisę įrašyti savo tautybę pase, tiek valstybės atsakomybę dėl lyvių gyvenamosios kultūrinės-istorinės teritorijos Lyvių pakrantės. 1989 m. ji rūpinosi pirmąja tarptautine konferencija, kurios medžiaga apibendrinta dabar jau bibliografine retenybe tapusioje apybraižoje „Apie lyvių istoriją, kultūrą ir šiandienę padėtį“ („Par lībiešu vēsturi, kultūru un situāciju mūsdienās”). Prisidėjo prie 1991 m. Lyvių kalendoriaus leidybos. I. Neilandei tenka didelis nuopelnas, kad tuo metu į lyvių klausimus Latvijoje pradėta žiūrėti rimtai ir atsakingai.

Ieva Neilandė palaidota Mikeltuornio kapinėse.

 Išnašos 

Kategorija:Lyvių asmenybės